**Edward Morgan Forster** (1879–1970) var en britisk romanforfatter, novellist, essayist og librettist.

Av romanene Forster fikk utgitt i sin levetid er de mest kjente *Et rom med utsikt* (1908), Tilbake til Howards End (1910) og *En reise til India* (1924). Forsters romaner utmerker seg med ironisk brodd og velutviklede plots. Tematisk kretser de om klasseforskjeller og hykleri i Storbritannia tidlig på 1900-tallet. 

Han ble nominert til Nobelprisen i litteratur nitten ganger, fordelt på fjorten ulike år.

Liv og virke
------------

Forster var den eneste sønnen til arkitekten Edward Morgan Llewellyn Forster og Alice Clara Whichelo. Faren døde i 1880, og Forster ble store deler av livet dominert av moren og kvinnelige slektninger. I ung alder arvet han en formue som var tilstrekkelig stor til at han ble økonomisk uavhengig. 

På *Tonbridge School* led Forster alvorlig under klassekameratenes mobbing. Fra 1897 til 1901 studerte han ved University of Cambridges King’s College der han ble medlem av den elitepregede diskusjonsgruppa *Cambridge Apostles*. Senere gikk enkelte av medlemmene, eksempelvis Roger Fry, John Maynard Keynes, Lytton Strachey og Leonard Woolf, inn i en krets innflytelsesrike britiske forfattere og intellektuelle som gikk under navnet *Bloomsbury Group*. Forster var tidvis med i gruppa i 1920- og 1930-årene.

Etter at han var uteksaminert, begav Forster og moren seg ut på en utstrakt reise til Italia og Hellas. Vel tilbake i England igjen skrev han essays og noveller for det liberale tidsskriftet *Independent Review*. I 1905 kom den første romanen, *Where Angels Fear To Tread*. De påfølgende årene holdt han forelesninger over italiensk kunst og historie ved *Cambridge Local Lectures Board*. Romanene *The Longest Journey* kom i 1907, etterfulgt av *Et rom med utsikt* (1908) som delvis trekker på Forsters minner og observasjoner fra hans lange reise til Italia.

I romanen *Tilbake til Howards End* (1910) behandlet Forster temaer som penger, samfunn og kultur. Neste prosjekt var romanen *Maurice*, der han tok for seg det tabubelagte temaet homoseksualitet. Han skrev boka i årene 1913/1914 og reviderte den flere ganger, men den ble først utgitt posthumt i 1971. I Forsters levetid var det ikke offentlig kjent at han var homofil, og boka var kontroversiell da den ble utgitt.

I årene 1912/1913 var Forster i India og arbeidet deretter for *National Gallery* i London. Han skrev på denne tida noveller som han gav ut i *The Celestial Omnibus* (1914). Etter utbruddet av første verdenskrig gikk han som militærnekter inn i britisk Røde Kors og tjenestegjorde i Alexandria i Egypt. I 1921 vendte han tilbake til India for å arbeide som privatsekretær for Tukojirao III, maharajaen av Dewas. Forsters siste roman, mesterverket *En reise til India* (1924), er en skildring av India under britisk kolonistyre.

I årene etter skrev Forster to biografier, *Goldsworthy Lowes Dickenson* (1934) og *Marianne Thornton* (1956). Essaysamlingene *Abinger Harvest* og *Two Cheers for Democracy* kom ut i 1936 og 1951, og i 1953 kom *The Hill of Devi*, en kommentert beretning om hans observasjoner i India i årene 1912–1913 og i 1921. Novellesamlingen *The Life to Come* består hovedsakelig av homoseksuell tematikk og ble utgitt posthumt i 1972.

Forster skrev kritikk og essays for en lang rekke magasiner og var medlem av PEN. I 1934 ble han den første presidenten i *National Council for Civil Liberties* og i 1945 æresmedlem av King's College, der han bodde fram til sin død.

Som overbevist demokrat avviste Forster i 1949 å la seg slå til ridder. I 1953 ble han utnevnt til *Companion of Honour*, i 1958 ble han valgt inn i *American Academy of Arts and Sciences* og i 1969 aksepterte han *Order of Merit*.

Mottakelse
----------

Forsters første roman, *Where Angels fear to tread*, ble møtt med begeistret omtale, det samme ble de påfølgende bøkene. *Manchester Guardian* beskrev *Howards End* som en roman av høy kvalitet, preget av en nærmest feminin sansevarhet, åndfull og gjennomborende.

I et essay i samlingen *Poets and Storytellers* (1949), bemerket David Cecil Forsters originale moralske visjon, foruten at verkene «pulserte av intelligens og sensibilitet». Enkelte kritikere regner Forster som en av de største engelske romanforfatterne på 1900-tallet.

Med Lionel Trillings *E. M. Forster: A Study* ble det skapt interesse og anerkjennelse for Forster i USA. Åpningsetningen er:

*«For meg er E. M. Forster den eneste nålevende romanforfatter som kan leses om igjen og om igjen, og som etter hver lesing gir en opplevelse få andre forfattere kan tilby oss etter at vi leste våre første romaner: følelsen av å ha lært noe.»* 
Studier av Forsters litteratur befordres av *International E. M. Forster Society* som ble etablert i 2010.

Verk
----

Romaner
* *Where Angels Fear to Tread* - 1905
* *The Longest Journey* - 1907
* *Et rom med utsikt* (originaltittel: *A Room With a View* ) - 1908
* *The Machine Stops* - 1909
* *Tilbake til Howards End* (originaltittel: *Howards End) -* 1910
* *En reise til India* (originaltittel: *A Passage to India)* - 1924
* *Maurice* - 1971, posthumt

Noveller
* *The Celestial Omnibus* (1911)
* *The Eternal Moment and other stories* (1928)
* *Collected Short Stories (1947)*
* *The Life to Come and other stories* (1972) (posthum)

Sceneverk og *pageants*
* *Abinger Pageant* (1934)
* *England's Pleasant Land* (1940)

Filmmanus
* *A Diary for Timothy* (1945)

Libretto
* *Billy Budd* (1951) (med Eric Crozier; basert på Melvilles roman med samme navn. Til en opera av Benjamin Britten)

Essaysamlinger
* *Abinger Harvest* (1936)
* *Two Cheers for Democracy* (1951)
* *The Prince's Tale and Other Uncollected Writings* (1998)

Litteraturkritikk
* *Aspects of the Novel* (1927)
* *The Feminine Note in Literature* (posthum) (2001)
* *The Creator as Critic and Other Writings Arkivert 9. mai 2015 hos Wayback Machine.*

Biografi
* *Goldsworthy Lowes Dickinson* (1934)
* *Marianne Thornton, A Domestic Biography* (1956)

Reiseberetninger
* *Alexandria: A History and Guide* (1922)
* *Pharos and Pharillon (A Novelist's Sketchbook of Alexandria Through the Ages)* (1923)
* *The Hill of Devi* (1953)

Diverse
* *Selected Letters* (1983–85)
* *Commonplace Book* (faksimile red. 1978; redigert av Philip Gardner, 1985)
* *Locked Diary* (2007) (for King's College, Cambridge)
* *Arctic Summer* (fragment skrevet rundt 1912–13, posthumt 2003)

Filmatiseringer av Forsters verk
--------------------------------

En reise til India, film (1984) - regissert av David Lean med Judy Davis, Peggy Ashcroft, James Fox og Alec Guinness i hovedrollene

Et rom med utsikt, film (1985) - regissert av James Ivory med Helena Bonham Carter, Maggie Smith, Judi Dench og Daniel Day-Lewis i hovedrollene

Maurice, film (1987) - regissert av James Ivory med James Wilby, Hugh Grant og Rupert Graves i hovedrollene

Where Angels Fear to Tread, film (1991) - regissert av Charles Sturridge med Helena Bonham Carter, Judy Davis, Rupert Graves og Helen Mirren i hovedrollene

Tilbake til Howards End, film (1992) - regissert av James Ivory med Emma Thompson, Anthony Hopkins, Helena Bonham Carter, Vanessa Redgrave og Samuel West i hovedrollene

Howards End, TV-serie (2017) - regissert av Hettie MacDonald med Hayley Atwell, Matthew MacFayden, Philippa Coulthard og Julia Ormond i hovedrollene

Litteratur
----------

* John Arlott o.a. (red.): *Aspects of E. M. Forster. Essays and recollections written for his 90th birthday January 1, 1969*. Arnold Books, London 1969.
* Richard Canning: *Brief lives. E. M. Forster*. Hesperus Press, London 2009, ISBN 978-1-84391-916-2.
* G. K. Das (red.): *E. M. Forster. A human exploration. Centenary essays*. Macmillan, London 1979, ISBN 0-333-25775-8.
* Earl G. Ingersoll: *Filming Forster. The challenges in adapting E. M. Forster's novels for the screen*. University Press, Madison, N.J. 2012, ISBN 978-1-61147-517-3.
* Wendy Moffat: *E. M. Moffat. A new Life*. Bloomsbury Publ. London 2011, ISBN 978-1-4088-0961-7.

Referanser og noter
-------------------

1. 1 2   Encyclopædia Britannica Online, oppført som E.M. Forster, Encyclopædia Britannica Online-ID biography/E-M-Forster, besøkt 9. oktober 2017[Hentet fra Wikidata]
2. 1 2   Gemeinsame Normdatei, besøkt 27. april 2014[Hentet fra Wikidata]
3. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
4. 1 2   Munzinger Personen, oppført som Edward Morgan Forster, Munzinger IBA 00000005839, besøkt 9. oktober 2017[Hentet fra Wikidata]
5. ↑  ; *Archive of Fine Arts*; besøksdato: 1. april 2021; abART person-ID: 108083.
6. 1 2  Colin Matthew, red. (2004) (på en), *Oxford Dictionary of National Biography*, Oxford: Oxford University Press, Oxford Biography Index Number 33208, Wikidata Q17565097,
7. ↑   Oxford Dictionary of National Biography, Oxford Biography Index Number 33208[Hentet fra Wikidata]
8. 1 2   Kindred Britain[Hentet fra Wikidata]
9. ↑   Oxford Dictionary of National Biography[Hentet fra Wikidata]
10. ↑  ; *Autorités BnF*; besøksdato: 10. oktober 2015; BNF-ID: 11903151r.
11. ↑   www.universiteitleiden.nl[Hentet fra Wikidata]
12. ↑  «Edward M Forster». *Nomination Database*. Nobel Media. Arkivert fra originalen 2. april 2015. Besøkt 29. september 2016.
13. ↑  P. Gardner (red.): *E. M. Forster: the critical heritage* (1973)
14. ↑  26. februar 1910: "a novel of high quality written with what appears to be a feminine brilliance of perception.... witty and penetrating."
15. ↑  "pulsing with intelligence and sensibility"
16. ↑  "E. M. Forster is one of the greatest English novelists of the twentieth century".
17. ↑  Nicola Beauman, Oxford Dictionary of National Biography
18. ↑  «E. M. Forster is for me the only living novelist who can be read again and again and who, after each reading, gives me what few writers can give us after our first days of novel-reading, the sensation of having learned something»
19. ↑  Lionel Trilling: *E. M. Forster: A Study, Norfolk: New Directions.* (1943)
20. ↑  International E. M. Forster Society.

Eksterne lenker
---------------

* (en) E. M. Forster på Internet Movie Database Rediger på Wikidata

* (sv) E. M. Forster i Svensk Filmdatabas Rediger på Wikidata

* (da) E. M. Forster på Scope Rediger på Wikidata

* (fr) E. M. Forster på Allociné Rediger på Wikidata

* (en) E. M. Forster på AllMovie Rediger på Wikidata

* (en) E. M. Forster hos The Movie Database Rediger på Wikidata

* (en) E. M. Forster hos Internet Broadway Database Rediger på Wikidata
* (de) Verk av og om E.M. Forster i katalogen til det tyske nasjonalbiblioteket
* (de) Verk av og om E.M. Forster i Deutsche Digitale Bibliothek
* *Aspects of EM Forster*, emforster.de, *International E. M. Forster Society*
* Rob Doll: *A website on the life and work of E. M. (Morgan) Forster (1879-1970)*, emforster.info

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NLA **·** NDL **·** NKC **·** ICCU **·** BNE **·** CiNii **·** BBC Things
 |